cyanic-selkie/wikianc huggingface dataset:
טיגריס בנגלי
סכנת הכחדה
לנוכח סכנת ההכחדה של הטיגריס הבנגלי ננקטו בהודו אמצעים להגנתו: נאסר איסור חמור לפגוע בטיגריסים בלא היתר מן הרשויות והוקמו שמורות מיוחדות במטרה להגן על אוכלוסיות הטיגריסים.
ג'יימס טיסו
קורות חיים
באמצע שנות ה-80 של המאה ה-19, התגברה אמונתו הדתית של טיסו בעקבות חוויה דתית שעבר בעת ביקור בכנסיית סן סולפיס, והחל מתקופה זו צייר אך ורק ציורים ואיורים של התנ"ך והברית החדשה. טיסו ביקר במזרח התיכון בשנים 1886, 1889 ו-1896 וצייר סדרה של 350 איורים המתארים את חייו של ישו. איורים אלה הוצגו בפריז (בשנים 1894–1895), בלונדון (1896) ובניו יורק (1898–1899). בשנת 1900 נקנו האיורים על ידי מוזיאון ברוקלין.
בשנותיו האחרונות צייר טיסו סדרה של ציורים העוסקים באירועים מהתנ"ך. 80 מיצירות אלה הוצגו בפריז בשנת 1901.
גי לרוש
גי לרוש (בצרפתית: Guy Laroche; 16 ביולי 1921 – 17 בפברואר 1989) היה מעצב אופנה צרפתי ומייסד חברה הנושאת את שמו.
ביוגרפיה
ב-1961 הוא עבר למגורים חדשים, לבניין בשדרות מונטיין 29, פריז, שם פתח בוטיק והציג את קולקציית הבגדים הראשונה שלו שיועדה לייצור המוני.
ספורט ברוסיה
כדורגל
כדורגל הוא ענף הספורט הראשון במדינה. שיעור גבוה מהגברים מעוניין בכך במידה מסוימת (וילדים רבים משחקים בו באופן קבוע) ונשים מצטרפות גם לגברים בכל הנוגע לאהדת הנבחרת הלאומית. הדבר הודגש במיוחד במהלך מגפת הקורונה ברוסיה, כאשר הותרה הכנסת צופים לאצטדיונים למרות המצב האפידמיולוגי המחמיר במדינה, עם ממוצע נדבקים יומי שחצה את רף 25 אלף הנדבקים ביום.
ספורט חורף אחר
ענפי ספורט חורפיים אחרים שהסובייטים או רוסיה היו בהם חזקים הם מזחלות, סקלטון ולוז'.
התעמלות אמנותית
התעמלות אמנותית נחשבת לאחד מענפי הספורט הפופולריים ביותר ברוסיה. באופן כללי לרוסיה יש את המתעמלות הטובות ביותר. יבגניה קנייבה, שלוש פעמים אלופת העולם וזוכת מדליית זהב ראשונה ויחידה במשחקי האולימפיאדה, יוליה ברסוקובה, אירינה צ'צ'ינה, גלינה בלוגלזובה, אירינה דווינה, טטיאנה דרוצ'ינינה, אלנה קרפוצ'ינה, טטיאנה קרווטצ'נקו, גאלימה שוגורובה, אוקסנה קוסטינה, אלינה קבייבה, נטליה ליפקובסקאיה, דריה דימיטרייבה, יאנה קודריאבצבה, דינה אוורינה, ארינה אוורינה ודיאנה בוריסובה היו בין המתעמלות המצליחות והמובילות ברוסיה. יש הרבה מועדוני התעמלות ברוסיה והמפורסם ביותר הוא בית הספר גזפרום בו מאמנת אירינה וינר בנובוגורסק, מוסקבה, שם גם מתאמנת נבחרת רוסיה.
ג'ודו
רוסיה ייצרה מספר אלופים אולימפיים ואלופי עולם. הבולטים שבהם כוללים את ולדימיר נבזורוב, כמאל חאן-מחומדוב, אלכסנדר מיכאילין, אולג סטפנוב, בסלאן מודראנוב, טאמרלן טמנוב, איוואן ניפופנטוב, ארסן גלסטיאן, סרגיי קוסורוטוב, מנסור איזייב, ילנה איוואשצ'נקו, קיריל דניסוב, טגיר חאיבולאייב, סרגיי קוסמינין, ויטלי קוזנצוב, נטליה קוזיוטינה, ויטאלי מקרוב ועוד.
לולאת הקפיטול
הכביש יוצר מסלול לולאה סביב הכביש המהיר 496 דרך מרכז העיר, ליד הקפיטול, בית המחוקקים וכמה ממחלקות המדינה. הכביש נבנה לצורך הפניית התנועה ממרכז העיר אל הקפיטול, ומבני ממשלה אחרים.
דקלה ברקאי
דקלה ברקאי (נולדה ב-6 באוקטובר 1970) היא מפיקת טלוויזיה וקולנוע ישראלית.
ביוגרפיה
מאוחר יותר הקימה את חברת ההפקות אבוט-ברקאי בשותפות עם מפיק הטלוויזיה איתן אבוט וכיום היא מנהלת את מחלקת הדרמה בחברת אבוט המאירי מקבוצת Fremantle העולמית.
כמו כן הפיקה גם את סדרת הטלוויזיה "סרוגים", שלוש עונות של הסדרה המצליחה בבימויו של לייזי שפירא, שהופקה עבור yes ושודרה גם בערוץ 2 ובערוץ 10. הסדרה זכתה בפרס האקדמיה לקולונוע ולטלוויזיה לסדרה הטובה ביותר לשנת 2009 ובפרסי אקדמיה נוספים.
ברקאי הפיקה גם את סדרת הטלוויזיה "הנספח" שיצר וביים אלי בן דוד, עבור הוט ואת הסדרה "מתי נתנשק" שיצרה דלית קהן ושנמכרה לרימייק ולשידור בארצות שונות בעולם.
טבח פורט ארתור
רקע
מבצע הטבח היה מרטין בריאנט, יליד 1967. הוא היה בן 28 בעת הטבח. הוא סבל מראשית חייו מקשיים חברתיים ולימודיים ניכרים ומנטייה לאלימות. נמצא כי מנת המשכל שלו הייתה 66. בבדיקה לאחר הטבח נקבע כי לקה בתסמונת אספרגר. הוא כמעט ולא עבד, והתקיים מקצבת סעד. בבגרותו ניסו הוריו לפקח עליו וקיבלו אפוטרופסות משפטית עליו ועל רכושו.
הטבח
ב-28 באפריל 1996 יצא בריאנט מביתו כשהוא נושא את שני הרובים ותחמושת בתוך תיק ונכנס למכוניתו מסוג וולוו (לא היו לו רישיון נהיגה או רישיון להחזקת נשק). בשעה 11:45 הגיע לבית ההארחה Seascape בקרבת אתר פורט ארתור. אביו של בריאנט ניסה בעבר לרכוש את בית ההארחה, אך בני זוג בשם מרטין הקדימו אותו, ומאז בריאנט נטר להם טינה בשל כך, בפרט לאחר שאביו התאבד. כעת נכנס בריאנט לבית ההארחה והרג את בני הזוג מרטין ביריות ובדקירה. הוא נשאר במקום זמן מה.
בבוקר העלה בריאנט את הבית באש, אולי בניסיון להימלט בחסות השרפה, אך האש פגעה בו והוא נכווה. הוא רץ החוצה ושם השתלטו עליו השוטרים והעבירו אותו לטיפול רפואי. התברר שבריאנט הרג את בן הערובה שלו במועד כלשהו במהלך הלילה או הבוקר. האירוע הסתיים לאחר כעשרים שעות, ב-29 באפריל בשעה 08:00 לערך.
החמרת חוקי אחזקת הנשק באוסטרליה
בנוסף לחקיקה יזמה הממשלה הפדרלית מבצע לרכישת כלי נשק המצויים בידי הציבור על פי טבלת שווי שנקבעה. במסגרת המבצע נאספו מהציבור כ-643 אלף כלי נשק שתמורתם שולם סך של 350 מיליון דולר אוסטרלי. הוצאה זו מומנה באמצעות העלאה זמנית של דמי ביטוח הבריאות באוסטרליה.
הזמרת הקרחת
הזמרת הקרחת (לעיתים קרוי הזמרת בעלת הקרחת; בצרפתית: La Cantatrice Chauve) הוא מחזהו הראשון של המחזאי אז'ן יונסקו. המחזה, מסוגת תיאטרון האבסורד, נכתב בצרפתית והוצג לראשונה בפריז ב-11 במאי 1950.
תולדות המחזה
יונסקו ראה את המחזה כעגום וקודר, והופתע לגלות כי חבריו, כמו הקהל שיבוא בהמשך, מצאו את המחזה מצחיק עד דמעות. המחזה הוצג לראשונה ב-1950 בבימויו של ניקולא באטיי. ההצגה הייתה כישלון מוחלט, ולא זכתה לכל תשומת לב ציבורית, עד אשר קמו מספר מבקרים וכותבים מוכרים וציינו את גדולתו של המחזה.
תמצית העלילה
בתום המחזה מציינות הוראות הבימוי שיש להתחיל את המחזה מחדש, תוך שמר ומרת סמית' מתחלפים בתפקידיהם עם מר ומרת מרטין (ההנחיה לחילופי התפקידים נוספה רק לאחר שהמחזה הועלה 100 פעמים).
ג'ורג' קרא
קורות חייו
בפברואר 2017 נבחר לשופט בבית המשפט העליון, על המושב הערבי, והושבע לתפקיד ב-13 ביוני 2017. ב-29 במאי 2022 סיים את כהונתו ופרש לגמלאות.
פסיקתו
עוד כתב בפסק דינו:
מורטל קומבט (זיכיון)
דמויות
במהלך הגרסאות השונות של סדרת משחקי מורטל קומבט הוצג מגוון עצום של דמויות משחק, כאשר כמה מהם הפכו לדמויות נודעות וקבועות. ביניהם כלולים גיבורי ממלכת הארץ, אלים בכירים טובים ורעים, מכשפים וסייבורגים ותושבי העולם החיצון וממלכות אחרות. בין הדמויות נכללים נזירי השאולין לו קאנג וקונג לאו, חיילי הכוחות המיוחדים ג'אקס בריגס וסוניה בלייד, כוכב הקולנוע ג'וני קייג', אל הרעם ריידן, השמאן האינדיאני נייטוולף, קיסר העולם החיצון שאו קאהן, לוחמי גזע השוקאן גורו, קינטארו ושיבה, הקנטאור מוטארו, המכשפים שאנג טסונג וקוואן צ'י, האל הבכיר המושחת שינוק, מלכת ממלכת אדניה סינדל ובתה קיטאנה, מתנקשות העולם החיצון ג'ייד ומיילינה, חברי ארגון הפשע "הדרקון השחור" קיינו, ג'ארק, קירה וקאבאל, הלוחם הטארקטני באראקה, והנינג'ות סקורפיון, סאב-זירו, רפטייל, ארמאק, ריין, סמוק, נוב סאיבוט, סקטור וסיירקס.
קו עלילתי
משחק הקרוסאובר "מורטל קומבט נגד יקום DC" אינו מתרחש באותה המשכיות מרכזית כמו המשחקים הקודמים לו. לאחר שגם שאו קאהן וגם דארקסייד מיקום DC הובסו, הם מתמזגים לישות אחת בשם "דארק קאהן", ושני היקומים הבדיוניים מתמזגים לאחד. הדבר גורם לדמויות משני היקומים להיכנע לזעם בלתי נשלט ולהתקיף אחד את השני ללא שליטה. הגיבורים והנבלים כאחד מתקיפים זה את זה, בהאמינם שהצד השני אחראי לקטסטרופה שנוצרה, עד אשר רק ריידן וסופרמן נותרים עומדים. השניים מתעמתים עם דארק קאהן ומבינים שהצד השני לא עובד בשבילו. הם משלבים כוחות ומתקיפים אותו. עם הבסתו של דארק קאהן, שתי הממלכות חוזרות למצבן הקודם ושאו קאהן ודארקסייד נכלאים לנצח, כל אחד ביקום של השני.
הסדרה הראשית
משחק תשיעי בסדרה יצא כמשחק אתחול מחדש בידי Midway Games Chicago, שכעת נקנתה בידי האחים וורנר ושינתה את שמה ל-NetherRealm Studios. המשחק הופץ לקונסולות הפלייסטיישן 3 ו-Xbox 360 בשנת 2011, לקונסולת PlayStation Vita בשנת 2012 ולמחשב האישי ב-2013. המשחק העשירי בוטל ברגע האחרון לקונסולות הדור השביעי (PS3 ו-Xbox360) כדי לעמוד בתנאים הגרפים ויצא ב-2015 לקונסולות הדור השמיני - PS4 ו-Xbox1. משחק המשך הוכרז בשנת 2018 ליציאה בשנת 2019 לקונסולות הפלייסטיישן 4, Xbox One, Nintendo Switch ולמחשב האישי. בהמשך הורחב אף לקונסולות הדור התשיעי.
נחמה אדלרבלום
ביוגרפיה
נחמה "נימה" אדלרבלום נולדה בירושלים לרב חיים הירשנזון וחווה בשנת 1881. גדלה באווירה יהודית רומנטית בחצר הירשנזון, אליה היו מגיעים רבני ירושלים, כגון הרב שמואל סלנט והרב יעקב שאול אלישר, ואישים מהיישוב הישן. מילדותה דיברה בלשון עברית, בגיל ארבע ידעה לדקלם את שירו של רבי יהודה הלוי "ציון הלא תשאלי", וסבתה כינתה אותה בלשון חיבה "יהודה הלוי".
נכדה הוא הרב דוד סקטון.
אוזנן מנומר
תפוצה
בית הגידול של האוזנן מורכב מיערות מחטניים של אורן הזפת וערער לצד ביצות, ערבות עשב יבשות ומדבריות. הגורם העיקרי המשפיע על בחירת בית הגידול הוא נוכחות של מצוקים או מחשופי סלע שמשמשים כמקום מסתור לאוזנן. המין נוכח באזורים הרריים עד רום 3,000 מטר בהרי הרוקי, לצד אזורים נמוכים מגובה פני הים במדבריות קליפורניה.
המפלגה הסוציאל-דמוקרטית של קוריאה הצפונית
היסטוריה
בראש המפלגה עומד כעת פאק יונג-איל. ראש המפלגה הקודם היה קים יונג-דיי. נכון לינואר 2007, היו למפלגה יותר מ-30,000 חברים.
Free (אלבום)
הקלטה וקידום
בעקבות ביטול החוזה עם סוני מיוזיק חתמה דנה בחברת תקליטים צרפתית קטנה בשם CNR מיוזיק. ב-1 בפברואר 1999 ראה אור הסינגל הראשון מהאלבום – הקלטה מחודשת של גרסת הכיסוי ל-"Woman in Love", שלוותה בהמשך בווידאו קליפ. במקור הוצע לה להקליט גרסת כיסוי לשיר "Chain Reaction" של דיאנה רוס, אך היא דחתה את ההצעה באמרה שהיא מעדיפה שיר שקט יותר. סינגל זה זכה להצלחה מתונה.
בנוסף כולל האלבום גרסה מחודשת באנגלית ל"דיווה", באורך ועיבוד שונים מהגרסה המקורית. במהדורה היפנית כלולה בנוסף לגרסה זו גרסת רמיקס נוספת המשלבת בין הטקסט בשפת המקור (עברית) לטקסט המתורגם, והמהדורה הישראלית כוללת גרסה ארוכה יותר של הרמיקס.
זילנדיה
מדובר ביבשת שקועה כמעט לחלוטין של קרום יבשתי. משוער שהיא שקעה לאחר התנתקות מגונדוונה לפני 83–79 מיליון שנים. השם והמושג של זילנדיה הוצעו לראשונה על ידי ברוס לויידיק בשנת 1995, ותמונות לוויין מראות שהיא כמעט בגודלה של אוסטרליה. רוב הקרקע (94%) נותרה שקועה מתחת לאוקיינוס השקט. ניו זילנד היא החלק הגדול ביותר של זילנדיה שנמצא מעל פני הים, ואחריה קלדוניה החדשה.
מקום שקט (משחק וידאו)
פיתוח
ב-26 באוקטובר 2021 פורסמה הודעה משותפת של החברות "Saber Interactive", "iLLOGIKA" ו-"EP1T0ME" בדבר פיתוח משחק וידאו לשחקן יחיד, עם סיפור הרפתקת אימה מקורי, המבוסס רשמית על סדרת הסרטים של "סרטי פרמאונט". על פיתוח המשחק מופקד אולפן "iLLOGIKA" ממונטריאול, והוא יופץ על ידי "Saber Interactive", חברה בת של תאגיד "Embracer Group". טוד הולנסהד, מנהל ההפצה בחברה, ציין שזהו משחק הווידאו הרשמי הראשון ש"Saber Interactive" תפיץ בשיתוף פעולה עם אולפן חיצוני.
קוטוב מינאר
חוץ מהסמליות שבמגדל, הוא שימש גם כמגדל שמירה ותצפית.
חיזוי רעידות אדמה
ניסיונות שמתקיימים להגיע לרמה מסוימת של חיזוי
ביום 4 פברואר, 1975, התריעו השלטונות הסינים במחוז מנצ'וריה, שרעידת אדמה הרסנית צפויה בתוך 24 שעות, והורו לתושבים להישאר מחוץ לבתיהם. התופעה שהביאו את השלטונות לנקוט בהתרעה ואזהרה על רעידת אדמה קרבה הייתה חריגות משמעותיות בכמות ובגודל של רעידות אדמה קטנות ביחס לדגם הרגיל שנמדד באזור לאורך השנים. רוב התושבים באזור נשמעו לאזהרות, ואכן בשעה 19:36 באותו יום התרחשה רעידת אדמה הרסנית בגודל של 7.3 בסולם ריכטר. למרות שאלפי מבנים קרסו על פני שטחים נרחבים במחוז, לא היו נפגעים בנפש.
עם זאת, סוג זה של פעילות סייסמית מקדימה הקרויה רעידות מקדימות (Foreshocks) מקדים רק לעיתים רעידות אדמה גדולות, ולְרוב רעידות האדמה ההרסניות אין אירועים מקדימים כלשהם. בנוסף, הוכרזו בסין לא מעט התראות שווא שהביאו לפינויים של מאות אלפי אנשים מבתיהם, ורעידת אדמה לא התרחשה בסופו של דבר. זאת ועוד, לרעידות אדמה הרסניות רבות שהתרחשו בסין, לא קדמה התרעה כלשהי, ובמיוחד לזו שנחשבת להרסנית והקטלנית ביותר בתקופה המודרנית, ואשר התרחשה מעט יותר משנה אחרי זו שנחזתה - רעידת האדמה בטאנגשאן בשנת 1976.
מחקרים בולטים בתקופה המודרנית
בשנת 1964 התרחשה רעידת אדמה במגניטודה 7.5 בניגאטה שבחוף המערבי של יפן. בדיעבד התברר, שהחל מ-60 שנה לפני הרעידה, התרחשו התרוממויות ושקיעות של קו החוף בנקודות מסוימות שמצפון ומדרום למוקד הרעידה. השינויים הללו בגובה קו החוף התמתנו לקראת סוף שנות ה-50, ומעט לפני התרחשות הרעידה ההרסנית התרחשה שקיעה משמעותית של 20 סנטימטר מעט מצפון לאפיצנטר של רעידת האדמה. מאז, ניסו מדענים יפניים להתחקות אחרי תופעה דומה באזורי מוקדים אפשריים לרעידות אדמה, אך ללא הועיל. כל רעידות האדמה ההרסניות שהתרחשו מאז ביפן, לא נחזו בשום צורה ואופן. עובדה זו הביאה סייסמולוגים רבים ביפן לטעון, שיש להתמקד במחקרים לסיבות לרעידות אדמה באזורים מסוימים, ובניסיון לחזות את העוצמה הסייסמית באזורים אלה, על מנת לזהות את הסכנה והסיכון הסייסמיים, תחת להתמקד בחיזוי התרחשותן של רעידות אדמה - מסקנה דומה לזו המוזכרת לעיל, אליה הגיעו המדענים במכון הגאולוגי האמריקאי.
העידן האלקטרו-חלש
עם זאת, להרחבות רבות למודל הסטנדרטי כולל סופר-סימטריה ומודל שני-היגס-כפילות יש מעבר אלקטרו-חלש מסדר ראשון (אך דורשות שבירת סימטריית CP נוספת).
יוסי וידר
ביוגרפיה
וידר הקים בהתנדבות סדנה להומור ומשחק בקיבוץ אשדות יעקב עבור ילדים עם מוגבלויות. במופע הילדים מחקים סצנות מסרטים ישראלים. כמו כן מופיע בהתנדבות בבית לווינשטיין ובזמן טיפולי כימותרפיה בבית החולים פוריה.
בשנת 2022 שב לגלם בדמות של מנדל הרומני בסדרה    "שנות ה-90" סדרת הממשך של "שנות השמונים".
אוזנן מפרשי
אוזנן מפרשי (שם מדעי: Histiotus) הידוע גם כאוזנן חום או אוזנן דרום-אמריקני, הוא סוג של עטלף בינוני במשפחת הנשפוניים ובו 7–9 מינים שחיים באמריקה הדרומית. הסוג הוקם בשנת 1856 על ידי הזואולוג הצרפתי פול זרווה ומשמעות שמו המדעי ״אוזני מפרש״. למרות שהאוזנן המפרשי חולק קווי דמיון עם האוזננים האמיתיים דוגמת האוזנן, אוזנן אמריקני ואודנן, מבחינה פילוגנטית ומורפולוגית (שיניים וגולגולת) ומבחינה פילוגנטית הוא קרוב דווקא לאוזנן האפריקני ולאפלול. אחדים ממיני האוזנן המפרשי הם בעלי התפוצה הדרומית ביותר בסדרת העטלפים.
אוזנן פפואני
תיאור
הפרווה של האוזנן הפפואני צפופה ועבה. צבעה הכללי כהה למדי ונע בין חום שוקולד כהה לחום ביסטר או חום שחרחר. הסנטר, החזה והגחון חיוורים יותר עם גוון אוכרה, זהוב או חום אפרורי חיוור. הפנים החשופות כהות אף הן. הזרועות והשוקיים בצבע בורדו והכנפיים והאוזניים שחורות (להוציא את החלק הפנימי).
ציר הזמן של ההיסטוריה האבולוציונית של החיים
קיימת מחלוקת בין השקפות מסורתיות יותר, לפיהן המגוון הביולוגי גובר בהתמדה, לבין השקפה חדשה יחסית לפיה מתקיימים מחזורים של השמדה וגיוון, כך שבתקופות מסוימות, כמו הפיצוץ הקמבריוני, היה מגוון ביולוגי מקסימלי, ואחריו הייתה נפילה חדה ברמת הגיוון.
גן החיות המלכותי בורגרס
שימור
גן החיות תומך בכמה פרויקטים של שמירת טבע. הפרויקטים קטנים אך בעלי השפעה גדולה.
קינגסמן: השירות החשאי
עלילת הסרט
הסרט נפתח במהלך משימה במזרח התיכון 1997, הסוכן החשאי הארי הארט, המכונה "גלהאד", לא הצליח למנוע את מותו של אחד מסוכניו, שקפץ על רימון שגלהאד לא הבחין בו, כדי להציל את שאר הסוכנים. חדור רגשות אשם, הוא אישית מספק מדליית גבורה לאלמנתו של האיש ולבנו הצעיר, גארי "אגזי" אנווין, ומשאיר אחריו הבטחה כי אם אי פעם הם יזדקקו לעזרה, עליהם להתקשר למספר הטלפון שבגב המדליה ולהעביר את המסר הבא; "נעלי אוקספורד, לא נעליים מקושטות״.
שבע עשרה שנים מאוחר יותר, מדען האקלים ג'יימס ארנולד נחטף על ידי אלמונים בראשות גאזל, רוצחת עם רגליים תותבות מצוידות בלהב קטלני, והמעסיק שלה, מיליארדר האינטרנט ריצ'מונד ולנטיין. אחד מסוכניו של הארט, "לנסלוט", מנסה להציל את ארנולד אך נכשל כאשר נרצח בידי גאזל ונחצה לשניים באמצעות רגליה התותבות. ולנטיין אשר מחכה מחוץ לביתו של ארנולד מכיוון שהוא רגיש לראות גופות ודם, לאחר שגאזל אישרה לבוס שלה להיכנס, הוא נפגש עם ארנולד והוא וגאזל לוקחים את המדען וחוטפים אותו.
מוזיקה
את המוזיקה לסרט כתבו והלחינו הנרי ג'קמן ומתיו מרגסון, שעבדו גם כמלחיני המוזיקה בסרט "קיק אס", שגם הוא בוים בידי מתיו ווהן. אלבום מוזיקלי נוסף של הסרט יצא לאור, וכולל שירים של מגוון אמנים, ביניהם איגי אזאליה.
סרט המשך
ב-21 באוקטובר 2015 פורסם כי ההמשך ייצא ב-16 ביוני 2017 וייקרא "Kingsmen: The Golden Circle" (קינגסמן: מעגל הזהב) שצילומיו החלו באפריל 2016. טארון אגרטון, קולין פירת', מארק סטרונג וסופי קוקסון שבים לגלם את דמויותיהם. בנוסף לוהק פדרו פסקל לגלם דמות בסרט.
אחיה (בית המקדש)
תפקידו
לצד המילים המייצגות את כמות הנסכים, היה רשום על החותם המוגש לאחיה גם יום הנפקת החותם, ורק בו ביום הנקוב בחותם היה אחיה נותן את הנסכים למבקשיהם, כדי לוודא שמביא החותם לא רכש אותו כשהיה מחיר הנסכים זול וכעת בא לפדותו כשמחיר הנסכים ביוקר, ומתכוון להרוויח על חשבון ההקדש; התאריך סייע גם לוודא שאין המדובר בגנב או אדם שמצא חותם שלא שילם תמורתו וכעת כוונתו להוציא נסכים במרמה, וכך באותו היום יחשוש הגנב מלבוא עם החותם שמא ימצאנו בעליו החוקיים, ומכאן ואילך לא יקבל ממנו עוד אחיה את החותם. במקרה שאכן טוען אדם כי חותמו נגנב ממנו או אבד, היה עליו להמתין עד פגישתם של יוחנן ואחיה והשוואת החותמות והכסף שבידם, ואם אכן נמצא כי ליוחנן יש כסף כדי חותם נוסף שאינו בידי אחיה, היה אחיה מספק את הנסכים למאבד החותם.
אריק דל ואיה
קורות חיים
ב-6 במאי 1984 נערכו בפנמה הבחירות הראשונות לאחר 16 שנות שלטון צבאי, בעיקר עקב לחץ אמריקאי. דל ואיה והמפלגה הרפובליקנית שלו הצטרפו לקואליציה של מספר מפלגות, שנתמכה על ידי מפקד המשמר הלאומי והשליט דה פקטו במדינה באותה עת מנואל נורייגה. דל ואיה היה המועמד לסגן הנשיא בעוד המועמד לנשיאות היה ניקולס ארדיטו ברלטה ולרינו, מטעם המפלגה הדמוקרטית המהפכנית - Democratic Revolutionary Party - PRD, שהייתה המפלגה הגדולה ביותר בקואליציית נורייגה. ברלטה נחשב פרו אמריקאי והיה ידיד אישי של שר החוץ האמריקאי דאז ג'ורג' שולץ, אבל עמד בראש מחנה נורייגה כאמור, אשר האמריקאים התנגדו לו. מועמד האופוזיציה היה ארנולפו אריאס - Arnulfo Arias Madrid, מי שנבחר כבר שלוש פעמים לנשיאות פנמה בעבר, והודח בכל שלוש הכהונות הללו על ידי הצבא, כאשר ארצות הברית תמכה בכוחות המתנגדים לו. אריאס היה תומך לשעבר בנאצים ובעל התבטאויות אנטישמיות לא מעטות (אף כי ב-1968, מי שרץ איתו כמועמד לסגן נשיא ונבחר יחד עמו והודח על ידי הצבא יחד איתו, היה היהודי חוזה דומינדור בזן, אחד משלושת מייסדי המפלגה הרפובליקנית). שני המתמודדים לנשיאות באו אם כן מכוחות שארצות הברית לא תמכה בהם. לגבי הקהילה היהודית הקטנה, זו ניצבה ברובה בצדו של נורייגה.
הבחירות עצמן היו ככל הנראה הוגנות, אף כי בעת ספירת הקולות התעוררו טענות רבות מצד תומכי אריאס, לזיופים. קואליציית נורייגה ניצחה בהפרש של קצת פחות מ-0.3 אחוז מהקולות, וברלטה נבחר לנשיא פנמה ודל ואיה לסגנו. ארצות הברית ואחריה מקסיקו ושאר המשקיפות הכירו בניצחון זה כלגיטימי. ב-11 באוקטובר 1984 נכנסו השניים לתפקידיהם, כנשיא וסגנו.
אריק קרמן
קורות חיים
עם סיום לימודיו בבצלאל ב-1962, הקים יחד עם בן דודו דני קרמן סטודיו לעיצוב קרמן/קרמן שפעל במשך 14 שנים, במסגרתו עסק בעיצוב בהבטיו השונים - עיצוב גרפי, עיצוב תערוכות ומוזאונים. כמו כן בשנות ה-60 עיצב שלוש עדלאידות גדולות בתל אביב. בשנת 1974 התפרק הסטודיו.
נגעת נרצחת (סרט)
הפצה
באירופה, הסרט הוקרן לראשונה בפסטיבל הסרטים הבינלאומי בברלין. הוא הוקרן גם בפסטיבל South by Southwest בטקסס. ביולי 2023 יוקרן הסרט לראשונה בקנדה, בפסטיבל הסרטים הבינלאומי פנטזיה במונטריאול. בישראל, הסרט עלה לאקרנים ב-27 ביולי 2023.
גרטרודה דוידוביץ'
1935
ב שנערכה בחיפה באפריל 1935 היא זכתה במדליית ארד במשחה שליחות 4x100 מטר חופשי ביחד עם פאני קנדל ולידיה פסטור בתוצאה של 7:11.2 דקות, אחרי אוסטריה (5:34.6 דקות) וארץ ישראל (6:02.6 דקות)
אפלול
תיאור ואנטומיה
האפלול מתאפיין בגוף קומפקטי ושעיר, בראש גדול ורחב ובכנפיים קצרות, רחבות ומעוגלות. החרטום קצר, חרוטי ונפוח. האוזניים קצרות, אליפטיות ומופרדות היטב זו מזו. העיניים קטנות, האף בינוני ורחב והנחיריים בולטים. כנף הזנב ארוכה ורחבה, וקצה הזנב בולט מעט החוצה.
אלפרד א. קנופף
פעילותו כמו"ל
קנופף פרסם גם מחברים אמריקאים רבים, לרבות קונרד אייקן, ג'יימס בולדווין, ג'יימס מ. קיין, תאודור דרייזר, שירלי אן גראו, דשיל האמט, לנגסטון יוז, וייצ'ל לינזי, ה.ל. מנקן, ג'ורג' ג'ין נתן, ג'ון אפדייק והסופרת האהובה על קנופף, וילה קאתר. בשנים 1934-1924 הוציא לאור קנופף, שכונה לימים "קנופף האב", את המגזין המפורסם לספרות The American Mercury מיסודם של מנקן ונתן. קנופף נקשר לסופריו בקשרי ידידות. העניין שגילה בתחומי ההיסטוריה, הסוציולוגיה והמדעים הביא אותו ליצירת קשרי חברות עם היסטוריונים כמו ריצ'רד הופסטאטר, ארתור שלזינגר הבן וסמואל אליוט מוריסון. כחבר נכבד במפלגה הרפובליקנית עד לפרשת ווטרגייט התכתב למשך תקופה ארוכה עם נציגי המפלגה בקונגרס. הספר "הנביא" מאת ג'ובראן ח'ליל ג'ובראן שפורסם על ידו בשנת 1923 הפך לרב מכר, וקנופף הרגיש נבוך מכך. קנופף הלין לא פעם על השינויים בתעשיית ההוצאה לאור בתקופתו. לטעמו התחילו להתפרסם יותר מדי ספרים ובמחיר מופקע, כפי שסיפר פעם למגזין האמריקאי Saturday Review. קוממה אותו במיוחד "עליית חשיבותו של העורך"."בימים עברו, הדברים היו פשוטים למדי. הגיעו ספרים, פרסמנו אותם כפי שנכתבו...המו"ל וכן הסופר נחשבו לבעלי מקצוע. עבודת הסופר הייתה לכתוב ספר ולמסור לך אותו." "בימינו, העיר קנופ, בפני שנקר, "המחברים מעבירים את כתבי היד והעורכים כותבים את הספרים". "העורך מועסק עכשיו כדי לרכוש ספרים ואם אינו מצליח להשיג ספרים טובים, הוא נאלץ להסתפק בספרים לא טובים. אז הוא הורג את עצמו בנסותו ליצור ארנק משי מאוזן של חזיר".
לוח ארש
הרקע לחיבור
בימי הביניים נוצרו בנוסח אשכנז הבדלים רבים בין קהילה לרעותה כתוצאה מהעתקה שגויה ושיבושי לשון מחמת הבורות בשפה העברית. סידורים רבים אף לא נוקדו, מה שהניח כר פורה לטעויות.
כתיבת הספר "לוח ארש"
ראשון המגיבים על הסידור שהוציא רבי שלמה זלמן הנאו היה רבי יעקב עמדין בספרו "לוח ארש". ספר זה הוא הספר הראשון שרבי יעקב עמדין השלים, אך הביאו לדפוס רק לאחר 40 שנה.
הדפסת הספר
קרוב לסוף ימיו, בשנת ה'תקכ"ט הוציא לאור רבי יעקב עמדין את חלקו הראשון של הספר "בבית המחבר". בהקדמה לספר הסביר למה אחרי 40 שנה החליט פתאום להדפיס את הספר במשך 40 השנים שהספר השתמר אצלו ללא הדפסה, הוסיף לו רבי יעקב עמדין דברים רבים.
התגובות לספר
בתגובה לטענותיו הדקדוקיות של רבי יעקב עמדין חיבר רבי שלמה זלמן הנאו קונטרס מיוחד בשם "מכסה לתיבה" (נדפס בסוף ספרו "צוהר התיבה"), ובו תשובות לכמה מן ההשגות של רבי יעקב עמדין שהופיעו בפירושו למשנה "לחם שמים" (את "לוח ארש", רבי שלמה זלמן הנאו לא ראה). בקונטרס הוא התייחס לכמה מילים שרבי יעקב עמדין חלק עליו בניקודן: "אבר", "כדאי", "שחרית", "רשות" ועוד כמה מילים. רבי שלמה זלמן הנאו טען גם כי רבי יעקב עמדין לא ירד לסוף דעתו ונכשל בהבנת ציטוטים, ולא הבין שבטעות דפוס התחלף ציטוט של פרשן המקרא הרד"ק (רבי דוד בן יוסף קמחי) ונכתב "ראש" במקום "רשה". את דבריו הוא מסיים בתקיפת רבי יעקב עמדין:.
גבול (סרט, 2018)
בכורת הסרט התקיימה ב-18 בינואר 2018 במוזיאון הפנורמה "פריצת דרך" שהוקדש למבצע "ניצוץ" כדי לפרוץ את המצור של לנינגרד באירוע בנוכחות נשיא רוסיה ולדימיר פוטין עם ותיקי המלחמה ביום השנה ה-75 לפריצת המצור.
מיגל אנחל מויה
מיגל אנחל מויה רומבו (בספרדית: Miguel Ángel Moyà Rumbo; נולד ב-2 באפריל 1984) הוא כדורגלן ספרדי המשחק בעמדת השוער.
מייסון פלאמלי
ברוקלין נטס
פלאמלי נבחר במקום ה-22 של דראפט ה-NBA 2013, על ידי ברוקלין נטס. בעונתו הראשונה שותף ב-70 משחקים מהם פתח בחמישייה ב-22 והשיג ממוצע של 7.4 נקודות ו-4.4 ריבאונדים למשחק. הוא נבחר לחמישיית הרוקיז של העונה ב-NBA. בעונתו השנייה השיג 8.7 נקודות ו-6.2 ריבאונדים בממוצע למשחק.
אריאלון
תיאור
לאריאלון פרווה ארוכה ושעירה. צבעה הכללי כהה למדי ונע בין שחור מבריק לחום שוקולד כהה או חום ביסטר שנוטה להתבהר מעט בגחון. למרות צבע הבסיס הכהה, האריאלונים נראים ססגונים ונאים בשל העובדה שקצה השיער שלהם צבוע בגוונים מבריקים שמשתנים ממין למין: זהב, נחושת, ברונז׳ה, אדמדם, כתמתם או צהוב, לצד גוון כסוף ואפור. אצל מינים אחדים יש צווארון או קולר בולט בצבע מוזהב סביב הצוואר שמעצים את הססגוניות שלהם, בעוד שמינים אחרים עשויים להראות חדגוניים יותר. האוזניים שחורות ושולי האוזניים והצפירים עשויים להיות מסומנים בצהוב או בלבן. הפנים, הכנפיים וכנף הזנב שחרחרים או חומים והזרועות והרגליים בצבע בורדו.
פרנץ פון ביירוס
השנים האחרונות
הצלחת העבודה על דנטה הייתה עצומה ותערוכות של צבעי המים בגרמניה ובאיטליה החזירו את הגדולה לשמו של ביירוס. אך ההצלחה החומרית הייתה זניחה. ביירוס עבד בקדחתנות על עבודתו במשך שנה וחצי עד שהתמוטט פיזית. גם פיחות הכתר האוסטרי פגע בהכנסותיו.
Anghami
בדצמבר 2018, הוערך שווי הפלטפורמה בלמעלה מ-120 מיליון דולרים, ודווח כי יש בה למעלה ממיליארד השמעות בכל חודש. עוד דווח כי יש בה למעלה מ-73 מיליון מנויים.
אלפונס לגרוס
ביוגרפיה
בפריז למד לגרוס אצל שארל-אנטואן קמבון, צייר תפאורות ומעצב בתיאטראות. הוא גם למד בבית הספר לציור של Lecoq de Boisbaudran שם מצא את עצמו מזדהה עם ז'ול דאלו ואוגוסט רודן. בשנת 1855, הוא השתתף בשיעורי הערב של בית הספר לאמנויות יפות. לגרוס למד את אמנות התחריט בסביבות 1857, ולימד את עצמו הכנת מדליות.
בית הקברות הצבאי הבריטי בכות
ההיסטוריה של בית הקברות
ב-1919, לאחר המלחמה, הובאו לבית הקברות חללים משדות קרב אחרים. סה"כ נקברו במקום 420 חללים ממלחמת העולם הראשונה כש-11 מהם אינם מזוהים. לא נקברו במקום חללים ממלחמת העולם השנייה ואחריה.
אילת
במקרא
אילת נזכרת כאחת התחנות במסע בני ישראל במדבר ביציאת מצרים. ראשיתו של היישוב בקצהו הצפוני של הים האדום, הייתה כנראה בעיר עציון גבר, ששרידיה מצויים בתחומי ירדן, קרוב אל הגבול עמה. המקום נקרא תל-אל-חלייפה. אילת הייתה עיר נמל ומסחר ומרכז נחושת. בתל-אל-חלייפה נמצאה מצודה ריבועית בגודל של כ-100 על 100 מטר מתקופת מלכי יהודה. למצודה שער מקראי בעל שני תאים מכל צד. בחלקה הצפוני של המצודה נמצא מבצר או ארמון. לדעת הארכאולוג נלסון גליק היה כאן גם מפעל התכה גדול של סיגי נחושת שהובאו מתמנע. בחדר בארמון נמצא חותם עם ציור של אייל (אילת?) ועליו כתובת "ליתם". על פי הארכאולוג נחמן אביגד, יש ליחס את החותם ליותם בן עוזיה מלך יהודה. על פי סוגי החרסים הרבים שנמצאו באילת כתב נלסון גליק כי אילת היא עציון גבר שהייתה המרכז של חבל גדול. אך בזמן המקרא הם מופיעים כשני מקומות, וייתכן שעם השנים התחברו או שאילת הייתה מחוז בעציון גבר. על פי החוקר ד"ר עוזי אבנר, שהיה מנהל מחוז הדרום של רשות העתיקות, ייתכן כי הפיקטוגרם של האייל סימל את חותמה של אילת.
בתקופת קום המדינה
בשנת 1945 נערך מסע רגלי בשליחותו של בן-גוריון, ובהובלת שמריהו גוטמן מהנקודה הדרומית של היישוב ברביבים לאום רשרש, במטרה לבחון את אפשרויות ההתיישבות בדרום הנגב והערבה, ולבחון את האפשרות לפרוץ דרך רגלית למעפילים מעיראק דרך ים סוף. ב-22 בינואר 1948 רשם דוד בן-גוריון ביומנו תחת הכותרת "גרעיני התיישבות באילת": "יש 600 אנשים מועמדים להתיישבות לאילת: קבוצת הצופים מהכשרת עין-גב (70 איש), נוער עובד מגבת (75), "נחשולים" מקרית-ענבים (80), נוער מקבוצת שילר (50), קבוצה מנוער המושבים (50), התנועה המאוחדת, דגניה ב' (45), חיים גבתי רוצה לקחת קבוצה של 50 איש מ"השומר הצעיר", ויש כ-70 איש בודדים. רוצים לצרף מהגדנ"ע בתל אביב (150).
בתחילת שנת 1956 הגיע ראש המועצה הראשון, חנוך ננר, למחנה מעבר לעולים במרסיי וחיפש בעלי מקצוע מקרב העולים שהיו מוכנים להגיע ולהתיישב באילת. 70 משפחות נבחרו, העולים הגיעו לארץ ולאחר מכן הובאו לאילת במטוסי חיל האוויר בשני גלים - ב-20 בפברואר וב-3 באפריל אותה שנה.
המאה ה-21
במהלך רוב שנות קיומה, נהנתה אילת משקט ביטחוני, בעיקר ממלחמת ששת הימים ובהמשך מהסכמי השלום עם ירדן ומצרים. עם זאת, בעשור הראשון של המאה ה-21, החלו גורמי טרור שונים להתבסס בסיני ומעט גם בירדן. גורמים אלו יזמו ירי קטיושות באוגוסט 2005 ופיגוע טרור של מחבל מתאבד, בו נרצחו שלושה מתושבי העיר. מעברם של פלסטינים רבים לסיני מרצועת עזה, בצד ידיעות כי גורמי טרור מעוניינים לפגוע בתדמיתה של אילת, הגבירו את החשש מפיגוע אפשרי בעיר. בינואר 2008 נסגרו לראשונה לתנועת אזרחים אתרי תיירות מרכזיים בסביבה, כגון: הקניון האדום והר צפחות, וכן הכביש המערבי (כביש 12) המוביל לעיר. באפריל 2010 נורתה קטיושה לעבר אילת מסיני, אך פגעה בעקבה. באוגוסט 2010 חלה תקרית נוספת בה שוגרו 5 רקטות אל עבר אילת מסיני; אחת מהקטיושות פגעה בסמוך לשדה התעופה בעיר והסבה נזק, אחת נוספת התפוצצה בשטח חקלאי הסמוך לעיר. שאר הרקטות נפלו בים או בשטחי עקבה הירדנית.
ב-13 באוגוסט 2013 יירטה כיפת ברזל לראשונה רקטה שנורתה לאילת, לאחר שנשמעה אזעקה כפולה בעיר.
בדצמבר 2020, כעשור אחרי שהותקן שדה סולארי ראשון באזור, אילת וסביבתה הצליחו לספק לעצמן את כל צריכת החשמל בשעות היום מאנרגיה ירוקה.
אוכלוסייה
על פי דו"ח של משטרת ישראל שפורסם באוגוסט 2010, אילת מדורגת במקום הראשון בישראל בפשעי אלימות, עם 5 פגיעות לאלף תושבים. ירידה של 47% משנת 2009. נתון זה כמו נתונים סטטיסטיים רבים אחרים (כגון צריכת חשמל ומים ממוצעת לתושב) כוללים בתוכם גם את התיירים הרבים השוהים בעיר, לכן אינם מעידים בהכרח על תושבי העיר.
כבישים
בימי המנדט הבריטי לא היה כביש לאילת וההגעה לאזור עקבה היה בדרך האוויר, או במסילת הרכבת החיג'אזית למעאן וממנה לעקבה. בסוף שנות ה-20 וביתר שאת בשנות ה-30, במסגרת ההכנות למלחמה עולמית, הוחלט לסלול כביש מבאר שבע לאילת. על פי תוכנית אחת תוכנן הכביש לעבור בממשית ועל פי תוכנית שנייה, דרך באר משאבים וניצנה. באפריל 1938 התפרסם בעיתונות שכביש באר שבע-אילת באורך 257 ק"מ הושלם. במאי 1946 פורסם שוב שסלילת כביש עקבה-באר שבע תסתיים השנה.
מקאטי
השם
שם העיר בא מהמילה "קאטי" (kati) שמשמעותה בשפת טגלוג "גאות ושפל" והוא מתייחס לגאות והשפל של הנהר פאסיג בצפון העיר.
אחרי מלחמת העולם השנייה
בימי כהונתם של ראשי העיר מקסימו אסטרלה, חוזה לוסיאנו, סזאר אלזונה, נמסיו יאבוט, חלה התפתחות מסיבית של העיר ונתקבלו בה השעות מקומיות וזרות רבות. המיקום המרכזי של מקאטי בסמוך למנילה הפך אותה גם למרכז תעשייה מבוקש על ידי תאגידים מקומיים ובינלאומיים. בשנת 1962 נבנה בניין חדש של העירייה בשדרות ריזאל, בעוד הבניין הישן הפך למוזיאון העיר. המרכז איאלה שנבנה בימי כהונתו של ראש העיר בניולה הפך למרכז הקניות המרכזי של הכרך.
מרכזי קניות
מקאטי הוא אחד מאזורי הקניות החשובים ביותר של מטרו מנילה. בה פועלים מרכזי קניות רבים, הכוללים חנויות קמעוניות בינלאומיות ומקומיות, בוטיקים יוקרתיים, חנויות אוכל ומתקני בידור מרכז איאלה המפועל על ידי "איאלה לנד" ממוקם ב Makati CBD. הוא ידוע במגוון הרחב של היצעים בתחום הקניות, הבידור והתרבות, מה שהופך אותו לאזור הקניות והתרבות הראשון המוביל במטרופולין. הוא מאחסן קניונים יוקרתיים עם בתי קולנוע, חנויות, מסעדות מקומיות ורשתות מזון בינלאומיות. עם הקניונים שבמרכז איאלה נמנים גרינבלט, גלורייטה, פארק סקוור ו -The Link. במרכז איאלה פועלים גם 3 חנויות כול בו : SM Makati, Rustan's ו The Landmark חוץ ממרכז איאלה אזור פופולרי נוסף לקניות במקאטי הוא מרז רוקוול - Rockwell Center. שם נמצאים Power Plant Mall שווקים פופולריים הפועלים תחת כיפת השמיים הם Salcedo Saturday Market ו - Legazpi Sunday Market הם מציעים מוצרים אורגניים, מאכלים מיוחדים, פירות, ירקות, מוצרי גורמה ועתיקות. בתוך Century City על יד מרכז רוקוול ומאחורי Makati Central Business District פועל Century City Mall המכונה "קניון מקאטי המודרנית"
.bw
.bw היא סיומת האינטרנט בבוטסואנה. היא מנוהלת באופן רשמי על ידי רשות הרגולציה לתקשורת בבוטסואנה מאז 2013, בעבר הייתה מנוהלת על ידי אוניברסיטת בוטסואנה.
איבון מבוגו
קריירה בינלאומית
מבוגו שיחק בכל הנבחרות הצעירות של שווייץ, וערך 15 הופעות במדי נבחרת שווייץ בכדורגל עד גיל 21. מבוגו זומן לסגל השווייצרי למונדיאל 2018, אך לא ערך בו הופעות.
בלומף
הבלומף (שם מדעי: Barbastella) הוא סוג של עטלף קטן במשפחת הנשפוניים ובו 3 מינים שחיים באירופה, אסיה וצפון אפריקה. הסוג הוקם בשנת 1821 על ידי הזואולוג הבריטי ג'ון אדוארד גריי ושמו המדעי (״זקן-כוכב״) מתייחס לגידול הבשרני דמוי הכוכב שמופיע על שפתו העליונה. הבלומף קרוב מבחינה פילוגנטית לאוזנן, האודנן והאוזנן האמריקני, אך מבחינה חיצונית מזכיר דווקא מינים ממשפחת אשפיים.
תפוצה וביולוגיה
הזכרים והנקבות חיים בנפרד לאורך השנה, מלבד בעונת הרבייה שמתרחשת בסוף הקיץ עד הכניסה לתרדמת בתחילת החורף. הנקבה ממליטה גור או תאומים לאחר היריון של מספר חודשים, והם נגמלים לאחר 6 שבועות. הגורים מגיעים לבגרות בגיל שנה עד שנתיים. תוחלת החיים של הסוג עד 22 שנים.
ליילנד P76
ליילנד P76 (באנגלית: Leyland P76) היא מכונית סלון מתוצרת ליילנד אוסטרליה ("British Motor Corporation (Australia)" ), חברת בת של British Leyland  אשר יוצרה בין השנים 1973–1975 באוסטרליה ובניו זילנד.
פסגת נייפייר
גובהה של הפסגה 380 מטרים מעל פני הים.
סימן מטבע
סימן מטבע (¤) הוא סימן כתב המשמש לסמל של מטבע, כאשר הסימן המסוים של אותו המטבע אינו זמין. השימוש נפוץ במיוחד במקום סימנים, כדוגמת מטבע ה"קולון" (Colón) שסימונו ₡ ומופיע במדינות אל סלוודור וקוסטה ריקה. זאת בשל היעדר הסימן ממרבית ערכות התווים והגופנים.
Cheap Thrills (שיר של סיה)
קליפים
ב-10 בפברואר 2016 פורסם קליפ הכולל את מילות השיר עם השתתפותו של שון פול. בקליפ זה מוצגת תחרות ריקודים אמריקאית ששמה "Dance Stage U.S.A." (במת ריקודים ארצות הברית). הקליפ בצבעי שחור לבן סגנון הלבוש, וציוד הצילום כולם משנות ה-50 של המאה ה-20. המתמודדים רוקדים בצורה עדינה ומינורית. זוג רקדנים (המגולמים על ידי מין וו וסטפני קלאוסמן) החובשים פאה בלונדינית-שחורה ולא חושפים את פניהם מתחילים לרקוד בצורה וירטואזית ומודרנית שמפתיע את כולם. הזוג המוזר מנצח בתחרות, ומנחה התוכנית מסמן את זכייתם. בהתאם לרוח השיר, נראה שזכייה בפרסים כלל לא מעניינת אותם. הם לא עוצרים ומתראיינים, מתעלמים ממנחה התוכנית וממשיכים לרקוד ולעשות שמח. הם מצרפים את המשתתפים האחרים עד שכולם, כולל המנחה רוקדים יחד. הסרטון בוים על ידי הבמאי הישראלי ליאור מולכו ונכון להיום בעל יותר מ-1.8 מיליארד צפיות.
הישגים מסחריים
השיר הגיע למקום הראשון במצעדים במעל ל-20 מדינות, ביניהן קנדה, צרפת, גרמניה, סלובניה, שוודיה וארצות הברית. באוסטרליה השיר זכה בתואר תקליט פלטינה מרובע בשל מעל 280,000 קניות של השיר והגיע למקום השישי במצעד הרשמי למדינה. בניו זילנד השיר הגיע למקום השלישי וזכה בתואר פלטינה כפולה עבור מעל 30,000 מכירות. השיר הגיע לשלושת המקומות הגבוהים ביותר במצעדים במדינות אירופאיות שונות וזכה בהישגים שונים, ביניהם פלטינה מרובעת בשוודיה, פלטינה מחומשת בספרד ותקליט יהלום כפול בפולין. בבריטניה השיר הגיע למקום השני ונשאר בו למשך ארבעה שבועות וזכה לתואר פלטינה כפולה עבור מעל 1.2 מיליון עותקים שנקנו.
שימוש במדיה נוספת
השיר נכלל בסדרת הטלוויזיה "Rosewood" ובנוסף במשחק הווידאו "Just Dance 2017".
העיר באפור
היצירה
גרסה עברית (פארודית) נוספת היא "בסיבוב הרצליה" בפי אריק לביא .
אסטרגום
תולדות העיר
אסטרגום היא אחת הערים העתיקות בהונגריה. בחפירות ארכאולוגיות התגלה שאזור העיר וסביבותיה היו מיושבים בתקופת עידן הקרח האחרון, לפני למעלה מ-10,000 שנה. במאה ה-4 לפני הספירה התיישבו באזור קלטים ממערב אירופה. בתקופת האימפריה הרומית היה היישוב באזור הספר הרומאי פאנוניה. לאחר נפילת האימפריה הרומית התיישבו במקום בני שבטים גרמאניים ואווארים. במאה ה-6 נדדו למקום שבטים סלאבים ובמאה ה-10 – שבטים מדיארים.
אסטרגום הייתה בירת הונגריה מהמאה ה-10 עד אמצע המאה ה-13. אז העביר המלך בלה הרביעי את מושבו המלכותי לבודה. בתקופתו של אישטוון הראשון, מלך הונגריה, הפך היישוב למרכז מסחר ומלאכה ונבנו בו בזיליקה וכנסייה קתולית. עד תקופה זו, המאה ה-13, פעלה באסטרגום המטבעה היחידה באזור. עד פלישת המונגולים ב-1241 היה היישוב מקום משכנו של המלך אישטוון, מרכזה הפוליטי והכלכלי של המדינה ההונגרית, וכן מרכז דתי ומרכזו של המחוז. הארכיבישוף של אסטרגום עמד בראש עשר בישופויות שייסד אישטוון. בין תושבי העיר היו מהגרים צרפתים, ספרדים, בלגים ואיטלקים, והעיר הייתה מקום מפגש בין שליטים זרים ומלכי הונגריה. היסטוריונים שהתלוו לשליטים אלה ציינו את עושרה של העיר.
קהילה יהודית
לפי מפקד משנת 1910 היו כחמישה אחוזים מתושבי העיר יהודים. במפקד 1941 נמנו בעיר 1510 יהודים. רובם היו סוחרים ובעלי מלאכה, והיו בהם כמה בעלי בתי חרושת ופקידים. הקהילה היהודית בעיר השתייכה לזרם הנֵאולוגי, ועם מוסדותיה נמנו בית ספר יהודי, תלמוד תורה ואגודות חברתיות ודתיות למיניהן.
Stripped (מיני-אלבום)
Stripped (בעברית: חשוף) הוא המיני-אלבום הראשון של הזמרת-יוצרת המרוקאית-קנדית, פאוזיה. האלבום יצא לאור ב-6 באוגוסט 2020, על ידי חברת התקליטים אטלנטיק רקורדס.
קרב רמת רחל
ההתקפה השלישית
בבוקר 24 במאי התקרב משוריין, שלל ערבי משיירת נבי דניאל, אל הקיבוץ, מכיוון מאר אליאס, ספג אש ונסוג לבסוף.
המודל הליניארי הכללי
השוואה לרגרסיה ליניארית מרובת משתנים
בנוסחה לעיל אנו רואים n תצפיות של משתנה תלוי אחד ו-p משתנים בלתי תלויים. לפיכך, Yi הוא התצפית ה-i של המשתנה התלוי, Xij הוא התצפית ה- i של המשתנה הבלתי תלוי J כאשר, j = 1, 2, ..., p. הערכים βj מייצגים פרמטרים שיש להעריך, ו- εi היא השגיאה הנורמלית הבלתי תלויה המפוזרת באופן זהה ה-I.
השערת השומנים
אנסל קיז ומחקר שבע המדינות
באמצע המאה ה-20 קיבלה השערת השומנים תשומת לב גדולה יותר, עם האבחנה הגוברת של מחלות לב וכלי דם כגורם העיקרי למוות בעולם המערבי. ב-1940, הציע אנסל קיז, מאוניברסיטת מינסוטה, כי מגפת התקפי הלב בגברים אמריקאים בגיל העמידה קשורה בהרגלי החיים שלהם ובמאפיינים גופניים הניתנים לשינוי. תחילה, בחן את השערתו בקבוצת גברים שהם אנשי עסקים ואנשי מקצוע במינסוטה, אותם גייס למחקר מעקב שהחל מ-1947. זהו מחקר עוקבה ראשון מבין רבים שהתווספו בהמשך ברחבי העולם. המעקב נמשך עד 1981 והדיווח הנרחב הראשון התפרסם בשנת 1963. לאחר חמש-עשרה שנות מעקב, המחקר תאם את תוצאותיהם של מחקרים גדולים שדיווחו מוקדם יותר על ערך החיזוי להתקף לב של מספר גורמי סיכון: לחץ דם, רמת הכולסטרול בדם ועישון סיגריות. בינתיים, באמצע שנות ה-1950, גייס קיז חוקרים שותפים בשבע מדינות ליצירת ההשוואה הבין-תרבותיות הראשונה של הסיכון להתקף לב בקרב אוכלוסיות של גברים העוסקים במקצועות מסורתיים, בתרבויות עם שוני בתזונה, במיוחד באחוז הקלוריות של השומן, מחקר שבע המדינות עדיין נמשך היום. אך עוד לפני שהמחקר החל, ננקבה ביקורת על השיטות שלו. ירושלמי והילבו (Yerushalmy and Hilleboe) ציינו כי קיז בחר למחקרו את המדינות שייתנו לו את התוצאות שהוא רוצה, והשמיט נתונים משש-עשרה מדינות שנתוניהם סותרים את השערתו. הם גם ציינו כי קיז מצא "קשר קלוש" ולא הוכחה סיבתיות.
קייסי ניקול
הבלוג של קייסי, מחלתה ומותה
הבלוג של קייסי תיאר את התמודדותה עם המחלה ואת האשפוזים שחוותה לצורך הטיפול בה. הפוסטים בבלוג, שפורסמו כמעט בצורה יומיומית, פורסמו על ידי קייסי. במידה וזו הייתה חלשה מידי, "אמה" של קייסי, דבי פרסמה במקומה. הבלוג צבר פופולריות רבה ותוך זמן קצר משך אליו מיליוני קוראים שפקדו אותו במהלך השנתיים בהן הוא התקיים. אותם קוראים שיתפו את הבלוג ברשתות החברתיות בהן הם היו חברים. חלק מהקוראים שלחו לקייסי בדואר כרטיסי ברכה ומתנות, וחלקם דיברו "איתה" בטלפון מספר פעמים.
קוראי הבלוג התאבלו על מותה של קייסי ופרסמו הספדים שונים עבורה בבלוגים האישיים שלהם. הידיעה על מותה הופצה ברשת האינטרנט בתפוצה רחבה.
ישראל באירוויזיון הילדים 2012
לפני אירוויזיון הילדים
ב-10 ביולי 2012 הודיעה רשות השידור כי היא תשתתף בתחרות אירוויזיון הילדים. ישראל הייתה אחת משלוש המדינות שהשתתפו לראשונה בשנה זו לצד אלבניה ואזרבייג'ן.
גמר גביע המדינה בכדורגל 2013
הפועל רמת-גן
הפועל רמת-גן החלה את דרכה במפעל בסיבוב ח' מול יריבה מליגת העל, מ.ס. אשדוד, ואירחה את המשחק באצטדיון רמת גן. לאחר 53 דקות, העלה אנטון ארחיפוב את הקבוצה ליתרון מבישול של מיכאל זנדברג. בדקה ה-76 הכפיל דויד מנגה את התוצאה וקבע את תוצאת המשחק, 2-0 לרמת-גן.
מחצית ראשונה
לראשונה בתולדות המפעל, אירח אצטדיון נתניה את משחק הגמר. הפועל רמת-גן הגיעה למשחק תחת המאמן אלי כהן, שהוביל אותה לזכייה בגביע הראשון בתולדותיה, עשור קודם לכן. רק כשבוע קדום לכן נשרה הקבוצה לליגת המשנה, ויריבתה, האלופה היוצאת, נחשבת לפייבוריטית ברורה. לרשות כהן עמד סגל כמעט מלא, ללא מיכאל זנדברג שגמר את העונה אך עם צמד החלוצים, דויד מנגה ורן יצחק בהרכב, וכן עומר בוקסנבוים, היחיד שנותר בסגל מהזכייה בעשור הקודם. השוער איתי ארקין הוביל את הקבוצה כקפטן למשחק.
הארכה ודו-קרב פנדלים
בדקה ה-93 הייתה רמת גן קרובה פעם נוספת למהפך. דושאן מאטוביץ' ניסה להרחיק, הכדור הגיע לאופיר חמו שבעט בנגיעה מהאוויר, אך דני עמוס הציל את קבוצתו. בדקה ה-104 הציל המשקוף את רמת גן מספיגה. אחמד עאבד בעט מרחוק, ארקין שמט את הכדור הפשוט, וסנטיהו סלליך בעט בסיבוב מקרוב הישר למשקוף השער.
השחקן הטרי ביותר על המגרש, דויד סולארי, בעט ראשון לקריית שמונה והכניע את ארקין, דורין גוגה איזן מהצד השני. אלעד גבאי וליאור ראובן כבשו גם הם, שוויון 2-2 לאחר שתי בעיטות. סאלח חסארמה, שענד את סרט הקפטן עם החלפתו של רוצ'ט, היה המחמיץ הראשון בדו-קרב, כאשר זרק את השוער לפינה ההפוכה אך הכדור הנמוך שלו החמיץ את המסגרת. מנגד, העלה בורגיץ' את רמת גן ליתרון 2–3 אחרי שלוש בעיטות. הבועט הרביעי של קריית שמונה, איינבינדר, בעט את הכדור לקורה, והעניק לזגורי את ההזדמנות להכריע את הדו-קרב לאחר ארבע בעיטות בלבד. זגורי בעט היטב לפינה, וקבע 2–4 להפועל רמת גן, מחזיקת הגביע בפעם השנייה בתולדותיה.
נשפון שעיר-זנב
תפוצה וביולוגיה
הנשפונים שעירי הזנב פעילים בלילה וניזונים מחרקים. הם נוטים לחיות בבדידות או בקבוצות קטנות, ומבלים את זמנם במקומות מסתור מגוונים: חללי עצים, אפיפיטים, ענפים, מערות ועלווה צפופה. פרוותם העבה והמחממת, מאפשרת לתת הסוגים של הנשפון לאכלס אזורים קרים יחסית, אולם בחורף הם אינם מסוגלים לעמוד בטמפרטורות נמוכות לאורך זמן, ונודדים דרומה או נכנסים לתרדמת חורף. הרבייה מתרחשת בסתיו והנקבות מאחסנות את הזרע עד בוא האביב; תת-הסוגים של הנשפון שעיר הזנב ידועים במספר הוולדות הגבוה שלהם (5-1 צאצאים) שחריג במיוחד בקרב העטלפים, ולנקבות יש 4 פטמות במקום 2. במהלך ההיריון וההנקה, הנקבות עשויות להקים מושבות משותפות גדולות יחסית לעטלפים מתבודדים (עד כ-50 פרטים). הגורים גדלים במהירות ומגיעים לבגרות בגיל שנה.
נשפון עקוד
כסות
גופו וראשו של הנשפון העקוד בצבע שחור עמוק או מבריק, והם עטויים בכתמים ופסים בצבע שנהב-לבנבן וצהבהב כדלהלן: סינר לבן גדול סביב הצוואר והגרון, שלושה כתמי שנהב עגולים וגדולים על המצח והחרטום (בצורת סגול), כותפות לבנות קטנות בצידי הכתפיים, שני פסים סהרונים דקיקים מאחורי העורף וזוג פסים צהבהבים לאורך צידי הגב. בצד התחתון, יש פסים עבים בצבע לבנבן או צהבהב בצידי הגחון והמותניים, כך שבשילוב עם הסינר הלבן נותר על הגחון סימון שחור עבה בצורת T. הלוע, האוזניים והכנפיים שחורים לחלוטין. הרגליים, הזרועות ופנים הפה בצבע בורדו או ורוד מלוכלך והלשון אדומה.
הכנופיה הירוקה
פעילות בשאנגחאי
במאה ה-20 התרכזו בעיר שאנגחאי עושר ועוצמה גדולים, מה שעודד שחיתות, כולל בקרב אנשי עסקים מצליחים רבים. הכנופיה הירוקה שלטה על הפעילויות הפליליות בעיר כולה. הכנופיה הירוקה התמקדה באופיום, סחיטה, הימורים וזנות. שאנגחאי נחשבה אחת מהערים העשירות בעולם באותו זמן.
הכנופיה הירוקה תמכה כלכלית בצ'יאנג קאי-שק, שהכיר אותה עוד כשגר בשאנגחאי בין השנים 1915–1923. הכנופיה שיתפה את רווחי המסחר בסמים עם הקוומינטאנג לאחר פרסום האסור על סחר האופיום.
רות וולף
ביוגרפיה
חברה באגודת הסופרות והסופרים העבריים.
יהושפט
ארגון הצבא
המספרים של כוחו הצבאי של יהושפט נמנו ב:.
ארל פייג'
ראשית חייו
ארל פייג' נולד בגרפטון שבניו סאות' ויילס. הוא התחנך בבית הספר לבנים בסידני ולמד באוניברסיטת סידני, שם הוא הוסמך כרופא ב-1901. פייג' עבד בבית החולים המלכותי על שם הנסיך אלפרד שבסידני, שם הכיר את אתל בלנט, שעבדה כאחות. השניים נישאו ב-1906.
קריירה פוליטית
לאחר מכן החל פייג' את המשא ומתן עם יורשו של יוז, סטנלי ברוס. התנאים שהוא הציג היו נוקשים. הוא דרש עבור מפלגתו חמישה מושבים מתוך 11 המושבים בממשלה, כולל משרת שר האוצר ואת המעמד של האיש מספר שניים בממשלה עבור עצמו. דרישות אלו היו חסרות תקדים עבור מפלגה חדשה. בכל אופן, מאחר שמפלגת הכפר הייתה השותפה הקואליציונית האפשרית היחידה עבור המפלגה הלאומית, קיבל ברוס את תנאיו של פייג'. לכל עניין ודבר היה פייג' סגן ראש ממשלת אוסטרליה הראשון (תפקיד שלא היה קיים באופן רשמי עד ל-1968). מאז, היה מנהיג מפלגת הכפר או המפלגה הלאומית לחבר הממשלה השני בחשיבותו כמעט בכל הממשלות שהוקמו מאז מטעם קואליציית האנטי-לייבור.
פייג' המשיך לעסוק ברפואה. ב-22 באוקטובר 1924 הוא נאלץ לבשר לחברו הטוב ביותר, תומאס שורטן קול, על מותה של אשתו מרי אן על שולחן הניתוחים כתוצאה מסיבוך של מחלת הסרטן. על פי דבריה של בתם, דורותי מיי קול, היה זה היום הגרוע בחייו של פייג'.
פייג' האמין בכל מאודו בכלכלה שמרנית, להוציא מקרים בהם היה מדובר על רווחתם של החקלאים, אז היה מאושר לראות את כספי משלם המיסים מוצאים על מטרה זו. הוא גם היה פרוטקשוניסט, תומך בקיומם של תעריפים שיגנו על המגזר החקלאי האוסטרלי.
יורם זק
חיים אישיים
זק נשוי לבמאית איריס אייזנברג ולהם בן ובת.
אחותו התאומה היא השחקנית עלמה זק.
FPV F6
דגם "FPV F6" התבסס על דגם "Ford Falcon XR6 Turbo sports sedan".
מוכרת הגפרורים הקטנה
עיבודים מאוחרים
סיפור "מוכרת הגפרורים הקטנה" של אנדרסן הפך לקלסיקה וזכה לתרגומים ועיבודים רבים בכל העולם.
גרסאות מודרניות שינו את סיומו של הסיפור, כך שסופו הפך לאופטימי. בשינוי המודרני הוכנסה לסיפור משפחה טובה שמצאה את הילדה ברחוב, כשהיא מחוסרת הכרה, ולקחה אותה לביתה. הילדה קיבלה אוכל, בגדים ומיטה חמה, וניצלה מהמצוקה והעוני.
פרנץ רייכרט
עיתונאי וסוכן האס דה
בשנת 1933, לאחר עליית הנאצים חזר רייכרט לארץ כנציג סוכנות הידיעות הגרמנית ה- Deutsches Nachrichtenbüro.
הגירוש מן הארץ
פעילות זאת לא נעלמה מעיניי הבולשת הבריטית ה- CID ובתקופת המתיחות הבינלאומית שלקראת פרוץ מלחמת העולם השנייה נקטה ממשלת המנדט בצעדים נגד החתרנות הגרמנית בארץ. ב- 15 ביוני 1939, חודשיים וחצי לפני פרוץ המלחמה, נצטוו פרנץ רייכרט ואדם פולהארדט לעזוב את הארץ. על גורלו של פרנץ רייכרט לא נודע מאז דבר ואילו אדם פולהארדט המשיך לפעול בימי המלחמה במסגרת סוכנות הידיעות הגרמנית ולאחר המלחמה אף המשיך את דרכו כעיתונאי בגרמניה המערבית.
גביע המדינה בכדורגל 1983/1984
הפועל לוד ניצחה במשחק הגמר ובכך זכתה בגביע הראשון שלה.
נטליה גונצ'רובה
ראשית חייה
נטליה סרגייבנה גונצ'רובה נולדה ב-3 ביולי 1881 בנגאיבו (במחוז טולה). אביה, סרגיי מיכאילוביץ' גונצ'רוב, היה אדריכל ובוגר המכון היוקרתי של מוסקבה לציור, פיסול ואדריכלות. גונצ'רובה הייתה נינה של המשורר הרוסי אלכסנדר פושקין.
משפחתה הקרובה הייתה משכילה וראתה עצמה ליברלית פוליטית. אביה בנה ועיצב את הבית בו גדלו נטליה ואחיה אפנסיי. גידול וחינוך שני הילדים הופקד בידי אמם וסבתם. עד מהרה עברה גונצ'רובה למוסקבה (בשנת 1892) כדי ללמוד בגימנסיה וסיימה ב-1898. היא ניסתה כמה מסלולי קריירה (זואולוגיה, היסטוריה, בוטניקה ורפואה), לפני שהחליטה על פיסול.
השכלה מקצועית
בסוף המאה ההפרדה המגדרית במוסדות האמנות הרשמיים לא יושמה עוד, אך עדיין נשללה מנשים הזכות לקבל את הדיפלומה בסיום. היא פרשה ממכון מוסקבה בשנת 1909, לטובת שיעורים באולפנים של איליה משקוב ואלכסנדר מיכאילובסקי, שם יכלה ללמוד ציור עירום גברי ונשי. בשנת 1910, מספר תלמידים גורשו מכיתת הדיוקן של קונסטנטין קורובין בשל חיקוי הסגנון של המודרניזם האירופי ביניהם היו גונצ'רובה, לריאונוב, רוברט פלק, פיוטר קונצ'לובסקי, אלכסנדר קופרין ואיליה משקוב.
סוף קריירה ומוות
בשנת 1938 הפכה גונצ'רובה לאזרחית צרפתית.
ב-2 ביוני 1955, ארבע שנים לאחר שלריונוב לקה בשבץ מוחי, שני האמנים נישאו בפריז כדי לשמור על זכויות הירושה שלהם.
לורן לייל
ביוגרפיה
ב-2015 התקבלה לייל לתיאטרון הלאומי לנוער, והופיעה במשך עונת התיאטרון בשלושה מחזות. היא גילמה את קתרין במחזה "אנקת גבהים", את דיאן ב-"Consensual", ואת נסיך אראגון במחזה השייקספירי "הסוחר מוונציה". באותה שנה שיחקה גם בסרט הקצר של פיטר אוון ברוק "..And You're Back in the Room". הופעתה הראשונה בטלוויזיה הייתה בתוכנית "BBC Comedy Feeds" של ערוץ BBC Three בפרק "Radges". עוד שיחקה בסרט "The New Hope" עיבוד לרומן "דון קישוט" מאת מיגל דה סרוואנטס.
בתיה עופר
בתיה עופר (1974) היא פילנתרופית, אספנית ואוצרת אמנות ישראלית-בריטית. היא עומדת בראש עמותת ארט אוף ווישס שמגייסת כספים עבור ארגון משאלת לב העולמית דרך אמנות. בשנת 2022 הוכתרה כאחת מאספני האמנות החשובים בעולם.
אוסף אמנות
בשנת 2018 התעמתה עופר עם האמן בנקסי בכלי התקשורת בבריטניה, והאשימה אותו בכך שהיצירות שלו מפיצות אנטישמיות וכי הן בעלות דמיון לתעמולה נאצית.
הוראת תכנות בישראל
בבתי ספר פרטיים להכשרה מקצועית
בסוף שנות ה-60 החלה הקמתם של בתי ספר פרטיים להוראת התכנות ומקצועות המחשב. מרכז ההדרכה של חברת יבמ ישראל הכשיר מתכנתים למחשבי החברה, כחלק מתהליך מכירתם והטמעתם. קורסים דומים ניתנו על ידי יבואנים נוספים של חומרה ותוכנה.
לעיתים פועלים בתי ספר פרטיים להסבה לתכנות של אקדמאים.
ספרי לימוד
מקור עיקרי להוראת שפות תכנות קנייניות הוא ספרים באנגלית שיצאו לאור בידי היצרנים של שפות תכנות אלה, כגון IBM או מיקרוסופט. ספרי לימוד בעברית יוצאים לאור מאז תחילת שנות ה-70. אחד הראשונים שבהם היה "שפת FORTRAN הלכה ומעשה" מאת נסים פרנסיז וגדעון עמיר. הוצאות ספרים פרטיות שפרסמו ספרי לימוד בעברית בתחום זה הן "הוצאת הוד-עמי", "פוקוס" ו"אופוס". מו"ל עברי נוסף של ספרים ללימוד תכנות הוא האוניברסיטה הפתוחה.
יחסי גרמניה–קמרון
יחסי גרמניה–קמרון הם היחסים בין הרפובליקה הפדרלית של גרמניה לבין הרפובליקה של קמרון.
סקירה כללית
בנוסף לשגרירות גרמניה ביאונדה, גרמניה מיוצגת בקמרון על ידי מוסדות רבים אחרים. מכון גתה, הפועל במדינה למעלה מ-50 שנה, מספק במה לאמנים צעירים מקמרון ומציע שיעורי גרמנית. עם למעלה מ-200,000 תלמידים ויותר מ-2,000 מורים, גרמנית היא השפה הזרה השנייה בפופולריות בקמרון (אחרי ספרדית).
אברהם סלים
הקמת הישיבה
בשנת 1984 הקים את הישיבה לצעירים מאור התורה.
תקשורת דו כיוונית (דופלקס)
מערכות דו צדדיות משתמשות פועלות משתמשות במרבב על מנת למנוע התנגשויות בתקשורת
דופלקס למחצה (half duplex)
מערכות דופלקס למחצה משמשות בדרך כלל לשימור רוחב הפס, שכן רק ערוץ תקשורת אחד נחוץ, ערוץ המשותף לסירוגין בין שני הכיוונים. לדוגמה, מכשיר קשר טעון רק תדר יחיד לתקשורת דו-כיוונית, ואילו טלפון סלולרי, שהוא התקן דופלקס מלא, דורש שני תדרים כדי לשאת את שני ערוצי הקול בו זמנית, אחד בכל כיוון.
אלכס גרסבאך
קריירה בינלאומית
ב-4 ביוני 2016 ערך גרסבאך את הופעת הבכורה שלו בנבחרת אוסטרליה, כשנכנס כמחליף בדקה ה-82 בניצחון 1-0 על נבחרת יוון במשחק ידידות.
Watermelon Sugar
רקע וכתיבה
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור למעלה ממיליארד השמעות, נכון לינואר 2021.
נשפון אדום
תיאור ואנטומיה
אורך הראש והגוף של מיני הנשפון האדום 53–126 מ״מ, אורך הזרוע 35–45 מ״מ ואורך הזנב 44–62 מ״מ; משקלם נע בין 10 ל-17 גרם. הזכרים קטנים במעט מהנקבות ואדומים יותר. מבחינה גנטית ומורפולוגית, הנשפונים האדומים קרובים יותר לנשפוני הכפור מאשר לנשפונים הצהובים, ולשני הראשונים יש ראש נפוח יותר וזוג מלתעות במקום אחת בלסת העליונה.
תפוצה וסביבת מחיה
הנשפונים האדומים מצויים באמריקה הצפונית ובאמריקה הדרומית. טווח התפוצה של הסוג כולל את דרום ומרכז קנדה (כולל נובה סקוטיה), מרבית ארצות הברית, מקסיקו ומדינות מרכז אמריקה, ברמודה, קולומביה, וונצואלה, אקוודור, איי גלאפגוס, פרו, ברזיל, מדינות גויאנה, בוליביה, אורוגוואי, פרגוואי, ארגנטינה וצ'ילה. באזור הים הקריבי הם נוכחים בקובה, ג'מייקה וטרינידד.
אקולוגיה
כיתר קרוביהם, הנשפונים האדומים ניזונים מחרקים באופן בלעדי. גיחת הציד העיקרית מתרחשת בשעתיים הראשונות לאחר השקיעה ומסונכרנת עם פעילות החרקים, אך בהתאם לאזור, הם עשויים לצאת לגיחות נוספות עד הזריחה. לנשפונים טיסה מהירה ויכולת תמרון נמוכה, ולכן הם מחפשים את מזונם בעיקר בשטחים פתוחים שבהם אין צורך לחמוק ממכשולים, בגובה רב או מעל מקורות מים. הם מתבייתים על מטרות בטווח של 5–10 מטר, ותוקפים בממוצע חרק כל 30 שניות. באזורים עירוניים, הם מטרגטים את פנסי הרחוב עתירי החרקים הלוך וחזור. פריטי הטרף שלהם כוללים זבובים, יתושים, דבוראים, חגבאים, חיפושיות, ציקדות, שפיריות, ובפרט עשים שתופסים עד כ-26% מהתזונה. איתור הטרף וקביעת מיקומו נעשים באמצעות אקולוקציה בתדר של 33–52 קילוהרץ, ובציד עשים - שמסוגלים לשמוע את קריאות ההד, הנשפון משתמש בטקטיקת צלילה מגובה רב כדי למנוע מהם לחמוק. הנשפונים האדומים אינם מסוגלים לתפקד בטמפרטורה קרירה מתחת ל-21 מעלות, ויש להם מספר דרכים להתמודדות עם טמפרטורות נמוכות: נדידה, נמנום ותרדמת. חלק מהנשפונים באמריקה הצפונית נוטים לנדוד לקראת סוף הקיץ דרומה תוך הסתייעות ברוחות חזקות מעל האוקיינוס האטלנטי וחוזרים באמצע אפריל; הניווט הלוך וחזור נעשה על בסיס ציוני דרך, ריחות או מסלולי רוחות. מאידך, נשפונים רבים בוחרים להישאר במקום גם במהלך החורף; אלו שנשארים, צוברים בסוף הקיץ מאגרי שומן ומחפשים מערות ועצים חלולים לשהיה ממושכת לקראת כניסה לתרדמת חורף מלאה עם הפסקות קצרות ברצף של ימים חמימים; הם עלולים לאבד כ-25% ממשקלם עד בוא האביב. גם במהלך הקיץ, הנשפונים האדומים עשויים להיכנס למצב נמנום זמני בתגובה לטמפרטורות קרות, ובכך מאיטים את קצב חילוף החומרים וחוסכים באנרגיה.
הבחירות לרשויות המקומיות בישראל (1998)
הבחירות בערים הגדולות
בבאר שבע התחרו כ-21 רשימות על 27 מושבי המועצה. שני המועמדים הבולטים לראשות העיר היו ראש העיר המכהן דוד בונפלד (הליכוד) ויעקב טרנר (באר שבע אחת). בסופו של דבר טרנר ניצח בסיבוב הראשון עם 59% מהקולות לעומת 39% שהצביעו לבונפלד. מועצת העיר הורכבה מרשימתו של טרנר (7), הליכוד בראשות בונפלד (3), ישראל בעלייה (5), מפלגת ש"ס (3), המפד"ל ואגודת ישראל (2), מפלגת העבודה - מושב אחד. ארבע רשימות מקומיות קיבלו יחד 6 מנדטים.